Държавен вестник, бр. 29, 2014 г., стр. 7

БРОЙ  29	
Д Ъ Р Ж А В Е Н  В Е С Т Н И К 	
СТР.  7  
(8) Централната избирателна комисия 
публикува на интернет страницата си виде-
озапис (архив) от заседанията на Комисията 
незабавно след приключване на съответното 
заседание.
Чл. 14. (1) Заседанията на ЦИК се свикват 
и ръководят от председателя, а когато той 
отсъства – от определения от него замест-
ник-председател. 
(2) Членовете на ЦИК се уведомяват за 
датата и часа на провеждане на заседанието 
и проекта на дневен ред.
(3) Заседания на ЦИК може да се на-
срочват и чрез уведомяване на членовете 
на предходното заседание.
Чл. 15. (1) Председателят открива заседа-
нието, ако присъстват повече от половината 
от всички членове. В случай че в насрочения 
час не е налице кворум, председателят отлага 
заседанието с 30 минути. След откриване 
на заседанието Комисията определя един 
от членовете, който да извършва броенето 
на гласовете и отчитането на поименното 
гласуване, което се отразява в протокола 
от заседанието.
(2) Проверка на кворума се извършва 
след всяка почивка или след прекъсване на 
заседанието, както и със самото гласуване. 
Проверка на кворума се извършва и когато 
член изрази мнение, че в залата не е налице 
необходимият кворум.
(3) Председателят прекъсва заседанието, 
когато в залата не присъстват повече от 
половината от членовете на Комисията.
Чл. 16. (1) В началото на заседанието 
Комисията по предложение на председателя 
приема дневен ред за заседанието.
(2) В случай че няма готовност по дадена 
точка от дневния ред, председателят я отлага 
за по-късен час на същото заседание или за 
друго заседание.
(3) След приемане на дневния ред в него 
могат да бъдат включени за обсъждане и 
други въпроси по решение на Комисията.
Чл. 17. (1) Председателят на Комисията 
ръководи заседанието и дава думата за из-
казвания.
(2) Членовете на Комисията се изказват, 
след като председателят им предостави 
думата.
(3) Думата се иска от място с вдигане 
на ръка. 
(4) Председателят определя поредността 
на изказванията по реда на заявяванията им.
Чл. 18. (1) По процедурни въпроси думата 
се дава веднага, освен ако има направени 
искания за реплика, дуплика или за обяс-
нение на отрицателен вот.
(2) Процедурното предложение се прави, 
без да се засяга същността на обсъждания 
въпрос, и се поставя веднага на гласуване, 
без да се обсъжда.
(3) Когато са постъпили предложения за 
прекратяване на заседанието и за отлагане-
то му, първо се гласува предложението за 
прекратяване на заседанието.
Чл. 19. Когато се нарушава редът в залата, 
с което се пречи на работата на членовете 
на Комисията, или когато важни причини 
налагат, председателят може да прекъсне 
заседанието за определено време.
Чл. 20. (1) При разглеждане на проекти-
те за решения на Комисията се обсъждат 
проектът за решение на докладчика или на 
работната група, както и проектът на друг 
член на Комисията, ако има изготвен такъв.
(2) Членовете на Комисията могат да 
обосновават направените от тях предложе-
ния и съображения по обсъждания въпрос.
Чл. 21. Когато изказващият се се откло-
нява от обсъждания въпрос, председателят 
го предупреждава и ако нарушението про-
дължи или се повтори, му отнема думата.
Чл. 22. (1) Членовете на Комисията имат 
право на реплика или дуплика.
(2) Репликата е кратко възражение по 
съществото на приключилото изказване. Тя 
се прави веднага след изказването.
(3) Членът на Комисията, към когото е 
отправена репликата, има право на отговор 
(дуплика).
Чл. 23. Всеки член на Комисията има 
право на лично обяснение, когато в изказване 
по време на заседанието е засегнат лично 
или поименно.
Чл. 24. След изчерпване на изказванията 
председателят обявява разискванията за 
приключени.
Чл. 25. (1) Решенията на Комисията се 
приемат с гласуване.
(2) Проектът за решение се гласува, 
след като Комисията изслуша доклада на 
докладчика или работната група, проекта 
на друг член на Комисията, ако е постъпил 
такъв, както и становищата на членовете 
на Комисията.
Чл. 26. (1) Решенията на Комисията се 
приемат с поименно гласуване, което се 
отразява в протокола от заседанието.
(2) Гласуването е лично. Гласува се „за“ 
или „против“.
(3) Гласуването се извършва чрез систе-
ма за електронно гласуване или с вдигане 
на ръка.
(4) Председателят обявява резултатите 
от гласуванията.